CELEX: C2004/284/49
Language: sk
Date: 2004-11-20 00:00:00
Title: Vec T-373/04: Žaloba podaná dňa 12. septembra 2004: Eric Mathias Fries Guggenheim proti Európskemu stredisku pre rozvoj odborného vzdelávania (ESROV)

20.11.2004   
            
            
               SK
            
            
               Úradný vestník Európskej únie
            
            
               C 284/25
            
         Žaloba podaná dňa 12. septembra 2004: Eric Mathias Fries Guggenheim proti Európskemu stredisku pre rozvoj odborného vzdelávania (ESROV)
   (Vec T-373/04)
   (2004/C 284/49)
   Jazyk konania: francúzština
   Eric Mathias Fries Guggenheim, bytom v Solúne (Grécko), v zastúpení: Marc-Albert Lucas, advokát, podal 12. septembra 2004 na Súd prvého stupňa Európskych spoločenstiev žalobu proti Európskemu stredisku pre rozvoj odborného vzdelávania (ESROV).
   Žalobca navrhuje, aby Súd prvého stupňa:
   
               —
            
            
               vyslovil za nezákonné rozhodnutie riaditeľa Strediska pre zlepšovanie koordinácie a efektívnosti v ESROV zo 17. decembra 2003 (A4) v rozsahu, v akom neupravuje výzvu na kandidatúry na funkciu „Head of Area“, ani výberové konanie na túto funkciu;
            
         
               —
            
            
               zrušil rozhodnutia riaditeľa ESROV z 28. januára 2004 o vymenovaní určitých osôb za „Head of Area“ alebo „Acting Head of Area“;
            
         
               —
            
            
               ak to bude potrebné, zrušil rozhodnutie Odvolacej komisie ESROV z 1. júna (A17), ktorým bola zamietnutá administratívna sťažnosť zo 6. mája 2004 proti vyššie uvedeným napadnutým rozhodnutiam;
            
         
               —
            
            
               zaviazal ESROV nahradiť trovy konania.
            
         Žalobné dôvody a hlavné tvrdenia
   Žalobca, bývalý dočasný zamestnanec ESROV, namieta rozhodnutia riaditeľa ESROV z 28. januára 2004 o vymenovaní určitých osôb za „Head of Area“ alebo „Acting Head of Area“.
   Žalobca sa odvoláva na porušenie článku 7 odseky 1 a 2 Služobného poriadku a článku 10 prvá veta Podmienok zamestnávania ostatných zamestnancov Európskych spoločenstiev, pretože zamestnanci uvedeného strediska vymenovaní za „Head of Area“ boli vymenovaní do nových vysokých funkcií, na ktoré sa vyžaduje špecifická kvalifikácia bez toho, aby sa vykonalo porovnávacie preskúmanie tejto kvalifikácie s kvalifikáciou iných úradníkov alebo zamestnancov strediska.
   Na podporu tohto žalobného dôvodu žalobca tvrdí, že výzva na kandidatúry a výber kandidátov na určité funkcie sa v prípade, že sa obsadzujú voľné funkcie prostredníctvom preloženia, povýšenia alebo výberového konania musí zakladať nielen na článkoch 4, 29 a 45 Služobného poriadku, ale aj na služobnom záujme, ktorému podľa článku 7 Služobného poriadku podliehajú opatrenia o preradení.